**ДОГОВОР**

Днес, ... ... 2019 г., в гр. София, между:

**БЪЛГАРСКАТА НАРОДНА БАНКА (БНБ),** със седалище и адрес на управление: гр. София 1000, пл. „Княз Александър І” № 1, код по БУЛСТАТ: 000694037, представлявана от Снежанка Деянова – главен секретар, в качеството ѝ на възложител, съгласно Заповед № БНБ-36859/01.04.2019 г. и Теменужка Цветкова – главен счетоводител, наричана по-нататък в Договора за краткост **ВЪЗЛОЖИТЕЛ**, от една страна,

и

„…………………….” със седалище и адрес на управление: …………………………., ЕИК/БУЛСТАТ: …………….., представлявано от ……………………… …………………….., в качеството на ………………. наричано по-нататък в Договора за краткост **ИЗПЪЛНИТЕЛ**, от друга страна,

(**ВЪЗЛОЖИТЕЛЯТ** и **ИЗПЪЛНИТЕЛЯТ,** наричани заедно „**Страните**“, а всеки от тях поотделно **„Страна“**)

на основание чл. 194, ал. 1 от Закона за обществените поръчки (ЗОП), във връзка с обществена поръчка „събиране на оферти с обява“, проведена по реда на чл. 20, ал. 3, т. 2 и чл. 187 и сл. от ЗОП, въз основа на утвърден на ………… от възложителя протокол за класиране на участниците и определяне на изпълнител на обществена поръчка с предмет**: „Избор на изпълнител за предоставяне на услуги по пренос на глас и данни чрез обществена далекосъобщителна мобилна клетъчна мрежа с национално покритие по стандарт GSM/UMTS (или еквивалент) за срок от 2 години“**, се сключи този договор **(„Договора/Договорът“)** за възлагане на обществена поръчка при следните условия:

1. **ПРЕДМЕТ НА ДОГОВОРА**
2. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извършва срещу възнаграждение и при условията на този Договор услуги по пренос на глас и данни чрез обществена далекосъобщителна мобилна клетъчна мрежа по стандарт GSM/UMTS (или еквивалент) с национално покритие, за нуждите на БНБ, наричани за краткост в договора **„Услугите”**.

(2) **ИЗПЪЛНИТЕЛЯТ** предоставя на **ВЪЗЛОЖИТЕЛЯ** SIM карти с кредитен лимит, включващ всички Услуги и определен от **ВЪЗЛОЖИТЕЛЯ** за всяка карта поотделно абонаментен план, с активирани по избраните от **ВЪЗЛОЖИТЕЛЯ** услугисъобразно утвърдените тарифи и абонаментни планове съгласно Ценовото предложение на **ИЗПЪЛНИТЕЛЯ** – Приложение № 3.

(3) По време на изпълнение на договора **ВЪЗЛОЖИТЕЛЯТ** може да променя броя на SIМ картите (да увеличава, да намалява броя на SIM картите), както и да променя абонаментните планове съобразно нуждите на **ВЪЗЛОЖИТЕЛЯ,** като **ИЗПЪЛНИТЕЛЯТ** се уведомява писмено за съответните промени.

(4) При необходимост от включване на допълнителни абонати – служители на БНБ в обществената далекосъобщителна мобилна клетъчна мрежа, **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ**, като за същите се заплаща съгласно условията на настоящия договор и утвърдените тарифи и абонаментни планове на **ИЗПЪЛНИТЕЛЯ**, посочени в Ценовото му предложение – Приложение № 3 от договора.

1. (1) **ИЗПЪЛНИТЕЛЯТ** се задължава да изпълни Услугите по чл. 1, в съответствие с изискванията на Техническата спецификация за възлагане на обществена поръчка с предмет: **„Избор на изпълнител за предоставяне на услуги по пренос на глас и данни чрез обществена далекосъобщителна мобилна клетъчна мрежа с национално покритие по стандарт GSM/UMTS (или еквивалент) за срок от 2 години“**, Техническото предложение и Ценовото предложение на **ИЗПЪЛНИТЕЛЯ**, съставляващи съответно Приложения №№ 1, 2 и 3 към този договор **(„Приложенията“**) и представляващи неразделна част от него.

(2) Услугите, предоставяни от **ИЗПЪЛНИТЕЛЯ**, трябва да отговарят на изискванията за качество, заложени в разрешението за ползване на индивидуално определен ограничен ресурс за осъществяване на електронни съобщителни услуги чрез обществена далекосъобщителна мобилна клетъчна мрежа по стандарт GSM/UMTS (или еквивалент) с национално покритие.

1. В срок до 3 (три) дни от датата на сключване на договора, но най-късно преди започване на неговото изпълнение, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата на **ИЗПЪЛНИТЕЛЯ**. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство.[[1]](#footnote-1)
2. **СРОК НА ДОГОВОРА. СРОК И МЯСТО НА ИЗПЪЛНЕНИЕ**
3. Срокът на договора е **2 (две) години**, считано от 11.09.2019 г. или считано от датата, посочена в регистрационния номер от деловодната система на **ВЪЗЛОЖИТЕЛЯ**, поставен на страница 1 от настоящия Договор, ако тя е по- късна от датата – 11.09.2019 г.
4. Мястото на изпълнение на договора е:

1. За доставка на SIМ карти – град София, пл. „Княз Александър I“ № 1, Централно управление на БНБ.

2. За предоставяне на услуги по пренос на глас и данни чрез обществена далекосъобщителна мобилна клетъчна мрежа с национално покритие по стандарт GSM/UMTS (или еквивалент) – на територията на Република България и в чужбина.

1. **ЦЕНА, РЕД И СРОКОВЕ ЗА ПЛАЩАНЕ**
2. (1) Общата стойност на всички плащания, които се извършват по настоящия Договор, не може да надхвърля сумата от **69 000 ( шестдесет и девет хиляди) лв. без ДДС** за целия срок на Договора. **ВЪЗЛОЖИТЕЛЯТ** следи стойността на извършените плащания и информира **ИЗПЪЛНИТЕЛЯ** при достигане на тази стойност.

(2) В рамките на максималната стойност по ал. 1 **ВЪЗЛОЖИТЕЛЯТ** заплаща на **ИЗПЪЛНИТЕЛЯ** стойността на действително предоставените Услуги на база на утвърдените тарифи и абонаментни планове, предложени от **ИЗПЪЛНИТЕЛЯ** в Ценовото му предложение – Приложение № 3.

(3) В Ценовото предложение на **ИЗПЪЛНИТЕЛЯ** – Приложение № 3 са включени всички разходи на **ИЗПЪЛНИТЕЛЯ** за изпълнение на Услугите, като **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ**.

(4) Цените, посочени в Ценовото предложение на **ИЗПЪЛНИТЕЛЯ –** Приложение № 3, са фиксирани/крайни за времето на изпълнение на Договора и не подлежат на промяна освен когато изменението е в полза на **ВЪЗЛОЖИТЕЛЯ**, както и в случаите, изрично уговорени в този Договор и в съответствие с разпоредбите на ЗОП.

1. (1) Всички плащания по този Договор се извършват ежемесечно срок до 15 (петнадесет) работни дни след представяне на фактура за дължимата сума за съответния период, издадена от ИЗПЪЛНИТЕЛЯ и представена на ВЪЗЛОЖИТЕЛЯ. Фактурите, издавани през съответен отчетен период трябва да включват всички активни карти/номера, независимо от тяхната изходяща активност.

(2) Приложенията към месечните фактури по ал. 1 се предоставят на хартиен и електронен носител, като задължително съдържат следната информация:

1. период на фактуриране;

2. месечни абонаментни такси поотделно за всеки номер, както и обобщено за всички номера;

3. изразходван трафик (продължителност на проведените разговори в минути), стойност и брой разговори според вида на услугата (минути/Mb) по направления – в собствената мрежа и към други мобилни мрежи поотделно за всяка друга мрежа, разговори към фиксирани мрежи - в собствената и към други мрежи, разговори към международни направления поотделно за всяко направление с различна цена - или по групи, SMS в собствената мрежа и към други мрежи, входящ и изходящ роуминг съгласно Общите условия на ИЗПЪЛНИТЕЛЯ за зониране, услуги с добавена стойност, негеографски номера, пренос на данни/интернет и други за всяко направление с различна цена поотделно, както и обобщена справка за трафика на всички номера на възложителя спрямо гореописаните критерии.

4. безплатна детайлизирана разпечатка съгласно чл. 198, ал. 1, т, 1 от Закона за електронните съобщения.

(3) При липса на някой от горепосочените реквизити в ал. 2, **ВЪЗЛОЖИТЕЛЯТ** има право да откаже извършването на плащането до представяне на фактура, съответстваща на изискванията.В този случай срокът за извършване на плащане към **ИЗПЪЛНИТЕЛЯ** започва да тече от датата на представяне на фактура, съответстваща на изискванията.

(4) Плащането се спира, когато **ИЗПЪЛНИТЕЛЯТ** бъде уведомен, че фактурата му не може да бъде платена, тъй като сумата не е дължима поради липсващи и/или неточни придружителни документи или наличие на доказателства, че разходът е неправомерен. В този случай **ИЗПЪЛНИТЕЛЯТ** трябва да даде разяснения, да направи изменения или да представи допълнителна информация в срок от 3 (три) работни дни, след като бъде уведомен за това. В този случай срокът за извършване на плащане към **ИЗПЪЛНИТЕЛЯ** започва да тече от датата, на която **ВЪЗЛОЖИТЕЛЯТ** получи правилно оформена фактура и/или поисканите разяснения, корекции и/или допълнителна информация.

1. (1) Всички плащания по настоящия Договор се извършват от **ВЪЗЛОЖИТЕЛЯ** по банков път, с преводно нареждане в лева, по следната банковата сметка на **ИЗПЪЛНИТЕЛЯ:**

**Банка: ……………………..……..;**

**IBAN: …………………….……….;**

**BIC: ……………………..………..**

(2) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 в срок до 3 (три) дни, считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

1. (1) Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на **ИЗПЪЛНИТЕЛЯ** отчет за изпълнението на съответната част от Услугите, заедно с искане за плащане на тази част пряко на подизпълнителя.

(2) **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими

1. **ГАРАНЦИЯ ЗА ИЗПЪЛНЕНИЕ**
2. При подписването на този Договор, **ИЗПЪЛНИТЕЛЯТ** предоставя на **ВЪЗЛОЖИТЕЛЯ** гаранция за изпълнение в размер на 5% (пет процента) от максималната стойност на Договора, посочена в чл. 6, ал. 1 .(„**Гаранцията за изпълнение**“) или **3450 лв. (три хиляди четиристотин и петдесет лева).**
3. (1) В случай на изменение на Договора, извършено в съответствие с този Договор и приложимото право, **ИЗПЪЛНИТЕЛЯТ** се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 3 (три) работни дни от подписването на допълнително споразумение за изменението.

(2) Действията за привеждане на Гаранцията за изпълнение в съответствие с изменените условия на Договора могат да включват, по избор на **ИЗПЪЛНИТЕЛЯ**:

1. внасяне на допълнителна парична сума по банковата сметка на **ВЪЗЛОЖИТЕЛЯ**, при спазване на чл. 12 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 13 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 14 от Договора.

1. (1) Когато гаранцията се предоставя във вид на парична сума, тя се внася по следната банкова сметка на **ВЪЗЛОЖИТЕЛЯ**:

а)В случай че **ИЗПЪЛНИТЕЛЯТ** представя гаранцията в лева, паричната сума се внася по следната банкова сметка:

IBAN: BG 40 BNBG 9661 1000 0661 23;

BIC: BNBGBGSD

б) В случай че **ИЗПЪЛНИТЕЛЯТ** представя гаранцията в евро, паричната сума се внася по следната банкова сметка:

Direct to BNBGBGSF via TARGET2

IBAN: BG83BNBG96611100066141

(2) Всички банкови разходи, свързани с преводите на сумата са за сметка на **ИЗПЪЛНИТЕЛЯ**.

1. (1) Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:
2. да бъде безусловна и неотменяема банкова гаранция във форма, предварително съгласувана с **ВЪЗЛОЖИТЕЛЯ,** и да съдържа задължение на банката-гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на Гаранцията за изпълнение по този Договор;
3. да бъде със срок на валидност за целия срок на действие на Договора, плюс 30 (тридесет) дни, като при необходимост срокът на валидност на банковата гаранция се удължава или се издава нова.

(2) Всички банкови разходи свързани с откриването и обслужването на банковата гаранция, по усвояването на средства от страна на **ВЪЗЛОЖИТЕЛЯ**, при наличието на основание за това, както и при нейното връщане са за сметка на **ИЗПЪЛНИТЕЛЯ**.

1. (1) Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, предварително съгласувана с **ВЪЗЛОЖИТЕЛЯ**, издадена в полза на **ВЪЗЛОЖИТЕЛЯ**, в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:
2. да обезпечава изпълнението на този Договор чрез покритие на отговорността на **ИЗПЪЛНИТЕЛЯ** в определения в чл. 10 размер;
3. да бъде със срок на валидност за целия срок на действие на Договора, плюс 30 (тридесет) дни, като при необходимост срокът на валидност на гаранцията се удължава или се издава нова.
4. Застрахователната премията по застраховката следва да е платена на сто процента (не се допуска разсрочено заплащане на застрахователната премия) и не може да бъде използвана за обезпечение на отговорността на изпълнителя по друг договор.

(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**

1. (1) **ВЪЗЛОЖИТЕЛЯТ** освобождава гаранцията за изпълнение, в срок до 30 (тридесет) дни след приключване на изпълнението на Договора, ако липсват основания за задържането от страна на **ВЪЗЛОЖИТЕЛЯ**, на каквато и да е сума по нея.

(2) Освобождаването на Гаранцията за изпълнение се извършва, както следва:

* 1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 8, ал. 1 от Договора;
  2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;
  3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

(3) Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

1. **ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.
2. **ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

1. при пълно неизпълнение и разваляне на Договора от страна на **ВЪЗЛОЖИТЕЛЯ** на това основание;

2. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

1. Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.
2. Когато **ВЪЗЛОЖИТЕЛЯТ** се е удовлетворил от Гаранцията за изпълнение и Договорът продължава да е в сила, **ИЗПЪЛНИТЕЛЯТ** се задължава в срок до 5 (пет) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 10 от договора.
3. **ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.
4. **ПРАВА И ЗАДЪЛЖЕНИЯ НА СТРАНИТЕ**
5. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения, на която и да е от страните.
6. **ИЗПЪЛНИТЕЛЯТ** има право:
   * + 1. да получи възнаграждения в размера, сроковете и при условията по този Договор;
       2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;
7. **ИЗПЪЛНИТЕЛЯТ** се задължава:
   * + 1. да предоставя Услугите и да изпълнява задълженията си по този Договор в уговорените срокове и качествено, в съответствие с Договора и приложенията към него;
       2. да изпълнява всички законосъобразни указания и изисквания на **ВЪЗЛОЖИТЕЛЯ**;
       3. да спазва Конфиденциалната информация, в съответствие с уговореното в настоящия Договор;
       4. да уведоми незабавно **ВЪЗЛОЖИТЕЛЯ** при възникване на пречки от стопански, административен или друг характер, които могат да забавят или да направят невъзможно изпълнението на този Договор, като може да поиска от **ВЪЗЛОЖИТЕЛЯ** указания и/или съдействие за отстраняването им.
       5. да спазва правилата за достъп до сградите на **ВЪЗЛОЖИТЕЛЯ** при спазване на пропускателния режим и работното време в сградата съгласно вътрешните правила на **ВЪЗЛОЖИТЕЛЯ** в случай на необходимост от посещения на място.
       6. да не възлага работата или части от нея на подизпълнители, извън посочените в офертата на **ИЗПЪЛНИТЕЛЯ**, освен в случаите и при условията, предвидена в ЗОП;
       7. **ИЗПЪЛНИТЕЛЯТ** се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител или включване на подизпълнител, изпълнителят праща копие на Договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 14 ЗОП.
8. **ИЗПЪЛНИТЕЛЯТ** се задължава:
9. да изпълнява задълженията си в съответствие с изискванията на Закона за електронните съобщения и подзаконовите нормативни актове;
10. да предостави на **ВЪЗЛОЖИТЕЛЯ** възможностите по чл. 134 от Закона за електронните съобщения при условията на закона и произтичащите от него изисквания;
11. да предоставя на **ВЪЗЛОЖИТЕЛЯ** безплатни детайлизирани сметки, съгласно чл. 198, ал. 1 от Закона за електронните съобщения;
12. да уведомява своевременно **ВЪЗЛОЖИТЕЛЯ** за всички влошавания на параметрите на предоставяната услуга и пълни или частични прекъсвания;
13. да предостави на **ВЪЗЛОЖИТЕЛЯ** отдалечен достъп до интернет портал (интернет базирано приложение), в който **ВЪЗЛОЖИТЕЛЯТ** да има възможност да прави справки за ползваните услуги, или да има достъп до електронни обобщени и подробни разпечатки по номера/групи от номера на месечните фактури във формат подлежащ на обработка.
14. да предоставя, по необходимост на **ВЪЗЛОЖИТЕЛЯ**, допълнителни SIM-карти при условията на настоящия Договор и Приложенията към него;
15. да предоставя възможност за смяна на абонаментните планове според необходимостта на **ВЪЗЛОЖИТЕЛЯ**;
16. да заявява допълнителни услуги съобразно предложенията на **ИЗПЪЛНИТЕЛЯ**, съдържащи се в Техническото му предложение – Приложение № 2 към настоящия договор;
17. да включи в една корпоративната група всички предоставени абонаменти (SIM-карти) и разговорите между абонатите в корпоративната група да са безплатни и без лимит;
18. по указания на **ВЪЗЛОЖИТЕЛЯ** да извършва ограничения на възможностите за избиране на направления от абонатите на корпоративната група;
19. да предоставя на **ВЪЗЛОЖИТЕЛЯ** справки за проведени разговори на абонатите по направления, време и стойност;
20. по указание на **ВЪЗЛОЖИТЕЛЯ** да активира и деактивира услугата Роуминг за определени абонати;
21. да се издава дубликат на открадната или загубена карта.
22. **ВЪЗЛОЖИТЕЛЯТ** има право:
23. да изисква и да получава услугите в уговорените срокове и качество съгласно условията на настоящия Договор;
24. да контролира изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ** през целия срок на договора, или да извършва проверки, чрез свои упълномощени представители, при необходимост и на мястото на изпълнение на договора, но без с това да пречи на изпълнението;
25. по всяко време да получава информация от **ИЗПЪЛНИТЕЛЯ** относно дължимите суми за използвани услуги по настоящия договор;
26. да иска от **ИЗПЪЛНИТЕЛЯ** да изпълни възложените услуги в срок без отклонение от договореното и без недостатъци.
27. **ВЪЗЛОЖИТЕЛЯТ** се задължава:
28. да приеме изпълнението на Услугите за всеки отделен период, когато отговаря на договореното, по реда и при условията на този Договор;
29. да заплати на **ИЗПЪЛНИТЕЛЯ** уговорената цена в сроковете и при условията на настоящия Договор;
30. да предостави и осигури достъп на **ИЗПЪЛНИТЕЛЯ** до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право
31. да пази Конфиденциалната информация, в съответствие с уговореното настоящия Договор;
32. да оказва съдействие на **ИЗПЪЛНИТЕЛЯ** във връзка с изпълнението на този договор, включително и за отстраняване на възникнали пречки пред изпълнението на Договора, когато **ИЗПЪЛНИТЕЛЯТ** поиска това;
33. да освободи представената от **ИЗПЪЛНИТЕЛЯ** гаранция за изпълнение съгласно клаузите този Договор.
34. **САНКЦИИ ПРИ НЕИЗПЪЛНЕНИЕ**
35. При просрочване изпълнението на задълженията по този договор, неизправната страна дължи на изправнатанеустойкав размер на 0.5% от стойността на неизпълнението за всеки просрочен ден, но не повече от 10% от тази сума.
36. При констатирано лошо или друго неточно или частично изпълнение на отделна услуга или при отклонение от изискванията на **ВЪЗЛОЖИТЕЛЯ**, посочени в Техническата спецификация - Приложение № 1 и Техническото предложение – Приложение № 2, неразделна част от договора, **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответната услуга, без да дължи допълнително възнаграждение за това. В случай че и повторното изпълнение на услугата е некачествено, **ВЪЗЛОЖИТЕЛЯТ** има право да задържи гаранцията за изпълнение и да развали договора.
37. При разваляне на Договора поради виновно неизпълнение на задълженията на някоя от страните, виновната страна дължи неустойка в размер на 10% от сумата по чл. 6, ал. 1.
38. **ВЪЗЛОЖИТЕЛЯТ** има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено **ИЗПЪЛНИТЕЛЯ** за това.
39. Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.
40. **ПРЕКРАТЯВАНЕ НА ДОГОВОРА**
41. (1) Този Договор се прекратява:

1. с изтичане на срока на Договора или с достигане на максималната стойност по него, описана в чл. 6, ал. 1, в зависимост от това кое обстоятелство настъпи първо;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

(2) Договорът може да бъде прекратен:

1. по взаимно съгласие на Страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на **ВЪЗЛОЖИТЕЛЯ**.

1. Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.
2. **ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този договор.
3. Във всички случаи на прекратяване на договора, освен при прекратяване на юридическо лице – Страна по Договора без правоприемство:
4. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и
5. **ИЗПЪЛНИТЕЛЯТ** се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

б) да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на договора.

1. При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред услуги.
2. **ЗАКЛЮЧИТЕЛНИ РАЗПОРЕДБИ**

Дефинирани понятия и тълкуване

1. (1) Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(2) При противоречие между различни разпоредби или условия, съдържащи се в Договора и Приложенията, се прилагат следните правила:

* + - 1. специалните разпоредби имат предимство пред общите разпоредби;
      2. разпоредбите на Приложенията имат предимство пред разпоредбите на Договора.

Спазване на приложими норми

1. При изпълнението на договора, **ИЗПЪЛНИТЕЛЯТ** *[и неговите подизпълнители]* е длъжен *[са длъжни]* да спазва*[т]* всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

1. (1) Всяка от Страните по този договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на договора. Не се смята за конфиденциална информацията, касаеща наименованието на изпълнения проект, стойността и предмета на този договор, с оглед бъдещо позоваване на придобит професионален опит от **ИЗПЪЛНИТЕЛЯ**.

(2) С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

(4) Задълженията по тази клауза се отнасят до **ИЗПЪЛНИТЕЛЯ** и негови служители, като **ИЗПЪЛНИТЕЛЯТ** отговаря за изпълнението на тези задължения от страна на такива лица.

(5) Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

1. **ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите, предмет на този договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.

Лични данни

1. (1) Във връзка с обработването на личните данни, предоставени от **ВЪЗЛОЖИТЕЛЯ** на **ИЗПЪЛНИТЕЛЯ**, **ИЗПЪЛНИТЕЛЯТ**, като обработващ данни по смисъла на Регламент 2016/678[[2]](#footnote-2), има задълженията по чл. 28, § 3 от Регламента, като се задължава:

1. Да обработва личните данни само и единствено за целите, определени в настоящия Договор.

2. Да предприеме и поддържа необходимите технически и организационни мерки за защита срещу неразрешено или незаконосъобразно обработване на личните данни, срещу случайна загуба, унищожаване или повреждане на лични данни, взимайки предвид съвременните технически постижения и разходите за такива мерки, необходими за осигуряването защита, съответстваща на вредите, които такова обработване, загуба, унищожаване или повреждане могат да нанесат и естеството на защитаваните лични данни;

3. Да предприеме и поддържа необходимите технически и организационни мерки за осигуряване правата на субектите на лични данни, гарантирани им от законодателството за защита на личните данни;

4. в случай на действително или потенциално нарушение на защитата на личните данни да уведоми **ВЪЗЛОЖИТЕЛЯ** и да предостави цялата информация, необходима на **ВЪЗЛОЖИТЕЛЯ** за изпълнение на задълженията му за уведомяване на компетентните надзорни органи и засегнатия(те) субект(и) на данни, незабавно, но при всички случаи не по-късно от 24 часа, след като **ИЗПЪЛНИТЕЛЯТ** е узнал или следва да е узнал за нарушението на защитата на личните данни

5. Да гарантира, че служителите и подизпълнителите *(когато е приложимо)*, които извършват обработването на лични данни от името на **ИЗПЪЛНИТЕЛЯ**, са обвързани със задължение за поверителност по отношение на обработването на лични данни и че са преминали необходимото обучение за спазване изискванията на законодателството за защита на личните данни;

6. Да не предава на трети страни лични данни, предоставени по настоящия Договор, без предварително писмено съгласие от **ВЪЗЛОЖИТЕЛЯ**. Предаването на лични данни на трети страни ще се осъществява само въз основа на писмено споразумение с третата страна, което вменява на последната същите задължения по отношение защитата на личните данни, каквито имат страните по настоящия договор.

7. След приключване на услугите по обработване да върне на **ВЪЗЛОЖИТЕЛЯ** личните данни, получени по настоящия Договор, и да заличи съществуващите при себе си копия на данните, освен ако законодателството за защита на личните данни не изисква тяхното съхранение и от **ИЗПЪЛНИТЕЛЯ** в определен срок след прекратяване на договора;

8. Всяка от страните се задължава да информира другата страна за постъпило искане от субект на данни да упражни свои права, съгласно законодателството за защита на личните данни, във връзка с личните данни предадени по настоящия Договор;

9. **ИЗПЪЛНИТЕЛЯТ** се задължава по всяко време да осигурява достъп на **ВЪЗЛОЖИТЕЛЯ** до цялата информация, необходима за доказване изпълнението на задълженията на **ИЗПЪЛНИТЕЛЯ** по законодателството за защита на личните данни във връзка с данните, предоставени по настоящия договор.

10. По искане на **ВЪЗЛОЖИТЕЛЯ**, **ИЗПЪЛНИТЕЛЯТ** се задължава да представи писмени доказателства относно мерките, предприети за спазване на задълженията по настоящия Договор и Регламент 2016/679.

(2) Задълженията по ал. 1, свързани със защита на личните данни остават в сила, докато **ИЗПЪЛНИТЕЛЯТ** обработва лични данни, получени в изпълнение на Договора, и след прекратяването му на каквото и да е основание.

Прехвърляне на права и задължения

1. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора *[и по договорите за подизпълнение]* могат да бъдат прехвърляни или залагани съгласно приложимото право.

Изменения

1. Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

1. (1) Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

(2) Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията на свързаните с тях насрещни задължения се спира.

Нищожност на отделни клаузи

1. В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

1. (1)Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща или по телефон, което се потвръждава писмено на следните адреси:
   * + 1. **За ВЪЗЛОЖИТЕЛЯ:**

Адрес за кореспонденция: ………………………………………….

Факс: …………………………………………

e-mail: ………………………………………..

тел…..

* + - 1. **За ИЗПЪЛНИТЕЛЯ:**

Адрес за кореспонденция: ………………….

Факс: …………………………………………

e-mail: ………………………………………..

тел…..

(3) Страните упълномощават следните представители, които да проследяват и приемат изпълнението на задълженията им по настоящия договор, да осъществяват контрол по цялостното изпълнение на Договора и да подписват предвидените в Договора документи (уведомления, протоколи и др.), както следва:

* + - 1. **За ВЪЗЛОЖИТЕЛЯ**:

…………………………………………..

* + - 1. **За ИЗПЪЛНИТЕЛЯ**

…………………………………………..

(4) За дата на получаване на уведомлението/заявката се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата, посочена в извлечението от факс устройството– при изпращане по факс;

5. датата на която уведомлението/заявката е постъпила в посочената от **изпълнителя** информационна система (е-mail) – при изпращане по електронна поща.

(5) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица по ал. 2. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(6) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването ѝ в съответния регистър.

Приложимо право

1. За неуредените в този Договор въпроси се прилагат разпоредбите на действащото българско законодателство.

Разрешаване на спорове

1. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри:

1. Този Договор се състои е изготвен и подписан в 2 (два) еднообразни екземпляра – по един за всяка от Страните.

Общи условия

1. В случаите че **ИЗПЪЛНИТЕЛЯТ** е представил Общи условия в офертата си, при възникнало противоречие между тях и клаузите на настоящия договор, с приоритет се прилагат клаузите на договора.

Приложения:

1. Неразделна част от настоящия договор са следните приложения:
   1. Приложение № 1 – Техническа спецификация на **ВЪЗЛОЖИТЕЛЯ**;
   2. Приложение № 2 - Техническо предложение на **ИЗПЪЛНИТЕЛЯ**;
   3. Приложение № 3 - Ценово предложение на **ИЗПЪЛНИТЕЛЯ**.

При подписване на договора са представени:

1. Гаранция за изпълнение на договора;

2. Документи, чрез които се доказва липсата на основание за отстраняване и съответствие с критериите за подбор по чл. 112, ал. 1 от ЗОП.

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ:**

**БЪЛГАРСКАТА НАРОДНА БАНКА**

**СНЕЖАНКА ДЕЯНОВА**

**ГЛАВЕН СЕКРЕТАР**

**ТЕМЕНУЖКА ЦВЕТКОВА**

**ГЛАВЕН СЧЕТОВОДИТЕЛ**

1. Всички клаузи в този проект на договор, касаещи отношения с подизпълнители, са приложими, само ако участието на подизпълнители е посочено в офертата на изпълнителя, като в такъв случай следва да се имат предвид и относимите разпоредби на ЗОП. [↑](#footnote-ref-1)
2. Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните/Регламент за 2016/678/Регламента) [↑](#footnote-ref-2)