**ПРИЛОЖЕНИЕ № 1**



**ТЕХНИЧЕСКА СПЕЦИФИКАЦИЯ**

**по обществена поръчка с предмет:**

„Избор на изпълнител за предоставяне на услуги по пренос на глас и данни чрез обществена далекосъобщителна мобилна клетъчна мрежа с национално покритие по стандарт GSM/UMTS (или еквивалент) за срок от 2 години“

2019 г.

[**I.** **Списък на използваните термини и съкращения** 3](#_Toc9958807)

[**II.** **Предмет на обществената поръчка** 4](#_Toc9958808)

[**1.** **Обхват на услугите** 4](#_Toc9958809)

[**2.** **Технически изисквания към услугите** 6](#_Toc9958810)

[**3.** **Абонаментни планове** 7](#_Toc9958811)

[**3.1.** **Минимални изисквания към абонаментните планове за осигуряване на мобилни гласови услуги** 7](#_Toc9958812)

[**3.2.** **Минимални изисквания към абонаментните планове за осигуряване на услуги по мобилен пренос на данни** 7](#_Toc9958813)

[**3.3.** **Разпределение на броя на SIM картите по абонаментни планове:** 8](#_Toc9958814)

[**3.4.** **Гласови услуги от стационарни телефони** 8](#_Toc9958815)

[**3.5.** **Допълнителни пакети** 8](#_Toc9958816)

[**4.** **Тарифиране:** 8](#_Toc9958817)

[**5.** **Изисквания за качеството на услугите** 10](#_Toc9958818)

[**III.** **Срок за изпълнение** 10](#_Toc9958819)

[**IV.** **Място на изпълнение** 10](#_Toc9958820)

[**V.** **Други изисквания към изпълнение на поръчката** 10](#_Toc9958821)

[**VI.** **Други изисквания към офертата** 11](#_Toc9958822)

# **Списък на използваните термини и съкращения**

|  |  |  |
| --- | --- | --- |
| **№** | **Термин** | **Описание** |
|  | **Абонат** | Лице, което ползва услугите на оператора във връзка с настоящата обществена поръчка |
|  | **Възложител** | Българска народна банка (БНБ) |
|  | **Международен разговор** | Мобилни гласови услуги към клиент на чуждестранен оператор |
|  | **Негеографски номер** | Номер по смисъла на § 1, т. 33 от Допълнителните разпоредби на Закона за електронните съобщения. |
|  | **Оператор** | Участникът, избран за изпълнител в обществената поръчка |
|  | **Роуминг** | Услуга по смисъла на § 1, т. 61 от Допълнителните разпоредби на Закона за електронните съобщения |

| **№** | **Съкращение** | **Описание** |
| --- | --- | --- |
|  | **APN** | Настройка на съответното мобилно устройство, идентифицираща външна мрежа, към която то да се свърже |
|  | **CLIP** | Идентификация на повикванията |
|  | **CLIR** | Забрана за идентификация на повикванията |
|  | **Call waiting** | Изчакване и задържане на повикване |
|  | **Call forwarding** | Пренасочване на повикване |
|  | **GPRS** | General Packet Radio Service |
|  | **MB** | Мегабайт |
|  | **MDM** | Mobile Device Management – услуга по управление на мобилни устройства |
|  | **POP** | Point of Presence |
|  | **SIP** | Session Initiation Protocol – Протокол за иницииране на сесия |
|  | **VPN** | Virtual Private Network (Виртуална частна мрежа) |
|  | **VLAN** | Virtual Local Area Network (Виртуална локална мрежа) |

# **Предмет на обществената поръчка**

Предмет на обществената поръчка е възлагането на услуги по пренос на глас и данни чрез обществена далекосъобщителна мобилна клетъчна мрежа по стандарт GSM/UMTS (или еквивалент) с национално покритие, за нуждите на Българската народна банка (БНБ), както следва:

* Мобилни гласови услуги;
* Съобщения SMS, MMS;
* Достъп до мобилен интернет и пренос на данни през мрежата на Оператора и в роуминг;
* Управление на мобилни устройства;
* Участниците имат възможност да предоставят в офертата си и други допълнителни услуги *(които не подлежат на оценяване).*

## **Обхват на услугите**

Услугите по пренос на глас и данни чрез обществена далекосъобщителна мобилна клетъчна мрежа по стандарт GSM/UMTS (или еквивалент) с национално покритие включват:

* 1. Достъп до мрежата на Оператора с цел провеждане на разговори;
  2. Провеждане на разговори с крайни потребители на други Оператори (мобилни и фиксирани мрежи) в страната;
  3. Провеждане на разговори с крайни потребители на други Оператори (мобилни и фиксирани мрежи) извън страната;
  4. Провеждане на разговори в роуминг с крайни потребители на други Оператори (мобилни и фиксирани мрежи);
  5. Пренос на данни и достъп до Интернет през мрежата на Оператора;
  6. Пренос на данни и достъп до Интернет в роуминг;
  7. Поддръжка на услуга за управление на мобилни устройства (MDM) в мрежата на Оператора;
  8. Поддръжка на MDM услуга в роуминг;
  9. Провеждане на безплатни разговори на абонатите на възложителя в корпоративна група;
  10. Осигуряване на безплатен обмен на SMS, MMS между абонатите в корпоративната група;
  11. Осигуряване на безплатни входящи SMS, MMS в мрежата на оператора и в роуминг;
  12. Включване на стационарните абонати на Възложителя в корпоративната група;
  13. Активиране на повече от един план върху една SIM карта;
  14. Изграждане на свързаност между мобилния оператор и Възложителя, за осигуряване на разговори от стационарните потребители на Възложителя с всички национални мобилни оператори като се осигури:
* възможност за входящо адресиране на непрекъснат номерационен план на Възложителя с размерност 10 000 номера;
* поддръжка на 100 едновременни разговора;
* използване на SIP за връзка между възложителя и Оператора;
* поддръжка на гласов кодек: G711;
* гарантирани време закъснения под 50ms, jitter под 30ms и отсъствие на пакетни загуби;
  1. Мобилен VPN;
  2. Осигуряване на допълнителни услуги – SMS, MMS, CLIP, CLIR, Call waiting, Call forwarding, GPRS, CSD, конферентна връзка и др.;
  3. Уведомяване за пропуснати повиквания;
  4. Провеждане на безплатни обаждания към всички сервизни номера за обслужване на клиенти на Оператора;
  5. Провеждане на безплатни обаждания към единния европейски номер за спешни повиквания – 112, както и към останалите спешни номера – 150, 160 и 166;
  6. Осигуряване на безплатни частни APN – без ограничение на трафика и броя на участващите карти;
  7. Осигуряване на наземен, гарантиран и резервиран достъп до стационарни IP ресурси на Възложителя, чрез частни APN при следните параметри:
* Връзката се осъществява чрез резервирана свързаност от два независими POP на Оператора до обекти посочени от Възложителя; като трасетата се изграждат и поддържат от Оператора
* Услугата се конфигурира в отделни VLAN ID, с гарантирани трафични капацитети, съобразени с техническите изисквания и технологичните стандарти;
* Осигурява се работа със статични IP адреси за SIM картите;
* Адресния план за SIM картите трябва да бъде съгласуван с Възложителя;
* Осигуряват се гарантирани време закъснения под 50ms, jitter под 30ms и отсъствие на пакетни загуби.

## **Технически изисквания към услугите**

* 1. Операторът трябва да гарантира запазване на настоящите GSM номера на Възложителя;
  2. Операторът трябва да осигури спиране на всички платени услуги по картите на Възложителя с изключение на заявените от Възложителя услуги;
  3. Операторът трябва да осигури възможност за активиране на индивидуален максимален месечен лимит определен от Възложителя за всички услуги за всяка карта на Възложителя
  4. Всички SIM карти, предоставени на Възложителя, да са с ограничена (блокирана) възможност за зареждане на предплатени карти, както и за изходящи повиквания към номера и услуги с добавена стойност.
  5. Увеличаването и намаляването на броя на използваните SIM карти както и прехвърлянето на SIM карти на трети лица по всяко време от срока на действие на договора се извършва без каквито и да е неустойки или други финансови разходи за възложителя.
  6. Операторът трябва да осигури безплатно следните услуги:
* Осигуряване на нови SIM карти;
* Активиране/деактивиране на SIM карти;
* Издаване на дубликати на SIM карти;
* Блокиране/деблокиране на SIM карти;
* Предоставяне на PUK код за SIM карти;
* Подмяна на SIM карти;
* Промяна на номера;
* Временно спиране на достъп до мрежата ;
* Прекратяване на достъп до мрежата при открадната или загубена SIM карта;
* Активиране и деактивиране на гласова поща;
* Промяна на абонаментни планове на SIM карти;
* Промяна на месечни лимити на SIM карти;
* Издаване на подробна месечна справка;
  1. Възложителят си запазва правото да:
* променя броя на използваните от него SIM карти съобразно неговите нужди;
* да ограничава възможностите за избиране на определени направления от и към корпоративни бизнес групи;
* ограничава достъпа до услуги с добавена стойност;
* да променя активираните услуги на абонатите;
* да променя абонаментните планове на абонатите според своите нужди;
* да активира и деактивира услугата Роуминг за определени абонати;
* да добавя допълнителни пакети към абонаментните планове.

## **Абонаментни планове**

В офертата си участниците следва да предложат абонаментни планове със следните минимални изисквания:

### **Минимални изисквания към абонаментните планове за осигуряване на мобилни гласови услуги**

|  |  |  |  |  |
| --- | --- | --- | --- | --- |
| **№** | **Параметри на услугата** | **Абонаментен план 1** | **Абонаментен план 2** | **Абонаментен план 3** |
| **1.** | **2.** | **3.** | **4.** | **5.** |
| **3.1.1.** | Безплатни минути към всички национални оператори в страната и ЕС | 0 минути | 600 минути | неограничени минути. |
| **3.1.2.** | Безплатни минути за международни разговори | 0 минути | 30 минути | 120 минути |

Посочените в колона 3, колона 4 и колона 5 безплатни минути, съответно за Абонаментен план 1, Абонаментен план 2 и Абонаментен план 3 са минимални. В офертата си участниците могат да декларират по-благоприятни условия за Възложителя.

### **Минимални изисквания към абонаментните планове за осигуряване на услуги по мобилен пренос на данни**

|  |  |  |  |  |
| --- | --- | --- | --- | --- |
| **№** | **Параметри на услугата** | **Абонаментен план 1** | **Абонаментен план 2** | **Абонаментен план 3** |
| **1.** | **2** | **3.** | **4.** | **5.** |
| **3.2.1.** | Безплатни мегабайти (MB) на максимална скорост в страната и ЕС | 2 000 MB | 3 000 MB | неограничени MB |

Посочените в колона 3, колона 4 и колона 5 безплатни мегабайти, съответно за Абонаментен план 1, Абонаментен план 2 и Абонаментен план 3 са минимални. В офертата си участниците могат да декларират по-благоприятни условия за Възложителя.

### **Разпределение на броя на SIM картите по абонаментни планове:**

Разпределението на броя на SIM картите по абонаментни планове е както следва:

|  |  |  |  |  |
| --- | --- | --- | --- | --- |
| **№** | **Вид услуги** | **Брой SIM карти** | | |
| **Абонаментен план 1** | **Абонаментен план 2** | **Абонаментен план 3** |
| **1** | Мобилни гласови услуги | 45 | 165 | 10 |
| **2** | Услуги по мобилен пренос на данни | 40 | 100 | 30 |

Броят на SIM картите е ориентировъчен. Същият може да бъде променян в срока на договора (увеличаван/намаляван) съобразно нуждите на възложителя, като избраният за изпълнител участник се уведомява писмено за извършените промени.

### **Гласови услуги от стационарни телефони**

Операторът следва да осигури пакет от 10 000 минути за разговори, провеждани от стационарни телефони. След изчерпване на минутите същите се заплащат съобразно Ценовото предложение на участника.

### **Допълнителни пакети**

Възложителят може да активира допълнителни пакети за мобилни гласови услуги в роуминг и услуги по мобилен пренос на данни в държави извън ЕС, които да включват следните безплатни минути и безплатни мегабайти.

| **№** | **Допълнителни пакети** | **Пакет А** | **Пакет Б** | **Пакет В** |
| --- | --- | --- | --- | --- |
| **1.** | **2.** | **3.** | **4.** | **5.** |
| **3.5.1.** | Допълнителни пакети за активиране с включени безплатни минути в роуминг в държави извън ЕС | 30 минути | 60 минути | 120 минути |
| **3.5.2.** | Допълнителни пакети за активиране с включени безплатни МВ в държави извън Европейския съюз | 100 MB | 300 MB | 1000 MB |

## **Тарифиране:**

* 1. Участникът на услугата трябва да осигури минимално първоначално време за таксуване на всеки изходящ разговор не по-голямо от 30 (тридесет) секунди и последващо таксуване на всяка следваща секунда, независимо дали съответните минути са включени в пакета (месечна такса) или не са, както и независимо от дестинацията на повикването.
  2. Тарифирането на услугите за пренос на данни по IP в мрежата на Оператора е само в рамките на предплатен пакет, като при неговото изчерпване се намалява скоростта на достъп до услугата, но не по-ниска скорост от 128 Kbps (килобита в секунда), без допълнително тарифиране.
  3. Гласовите услуги и SMS/MMS съобщенията в затворената корпоративна група и в мрежата на оператора се тарифират, но не се заплащат и се предоставят без никакви ограничения в обемите реализиран трафик. Не се допуска таксуване на входящи повиквания по никакъв начин и/или обем, както и не се допуска прилагане на „първоначална такса свързване“ или аналог на всички видове изходящи повиквания в обхвата на включените безплатни минути.
  4. Не се допуска начисляване на такса за първоначално свързване към предложените безплатни минути към всички оператори и начисляване на такса за първоначално свързване за таксуването на изходящите разговори към национални и международни мрежи.
  5. Не се допуска прилагане на различни цени (условия) за услуги за различни часови зони и дни от седмицата.
  6. Операторът трябва да осигури подробно месечно извлечение, както на електронен, така и на хартиен носител - по отделно по клиентски номера и услуги за групата на Възложителя, които задължително съдържат следната информация:
     1. период на фактуриране;
     2. месечни абонаментни такси поотделно за всеки номер, както и обобщено за всички номера;
     3. изразходван трафик (продължителност на проведените разговори в минути), стойност и брой разговори според вида на услугата (минути/Mb) по направления – в собствената мрежа и към други мобилни мрежи поотделно за всяка друга мрежа, разговори към фиксирани мрежи - в собствената и към други мрежи, разговори към международни направления поотделно за всяко направление с различна цена - или по групи, SMS в собствената мрежа и към други мрежи, входящ и изходящ роуминг съгласно Общите условия на оператора за зониране, услуги с добавена стойност, негеографски номера, пренос на данни/интернет и други за всяко направление с различна цена поотделно, както и обобщена справка за трафика на всички номера на възложителя спрямо гореописаните критерии.
     4. безплатна детайлизирана разпечатка съгласно чл. 198, ал. 1, т, 1 от Закона за електронните съобщения.

## Изисквания за качеството на услугите

* 1. Предоставяните услуги от Оператора трябва да отговарят на изискванията на Закона за електронните съобщения и на подзаконовите нормативни актове, регулиращи тази дейност, както и на изискванията за качество, посочени в индивидуалната му лицензия/разрешение.
  2. Операторът трябва да осигурява непрекъснато предоставяне на описаните в настоящата спецификация далекосъобщителни услуги, включително и на справочни услуги, чрез мрежата си, 24 (двадесет и четири) часа в денонощието, 7 (седем) дни в седмицата, 365 дни в годината.
  3. Операторът трябва да осигурява техническа поддръжка 24х7х365;
  4. Операторът трябва да осигурява приоритетно обслужване на заявки за съдействие и повреди от страна на Възложителя;
  5. Операторът трябва да осигурява изпълнение на заявки по активиране, деактивиране на SIM карти и услуги по конфигуриране и промяна на абонаменти планове до 1 час;
  6. Операторът трябва да осигурява техническа помощ - реакция и съдействие до 1 час
  7. Мрежата на участника трябва да има покритие върху минимум 95% от територията на Република България.

# **Срок за изпълнение**

1. Срокът на договора е 2 (две) години, считано от 11.09.2019 г.
2. В случай, че договор за обществена поръчка се сключи на по-късна дата от 11.09.2019 г., договорът влиза в сила от датата, посочена в регистрационния номер от деловодната система на възложителя.

# **Място на изпълнение**

* + - 1. За доставка на SIМ карти – град София, пл. „Княз Александър I“ № 1, Централно управление на БНБ.

1. За предоставяне на услуги по пренос на глас и данни чрез обществена далекосъобщителна мобилна клетъчна мрежа с национално покритие по стандарт GSM/UMTS (или еквивалент) – на територията на Република България и в чужбина.

# **Други изисквания към изпълнение на поръчката**

* + - 1. Навсякъде в техническата спецификация или в други части на настоящата техническа спецификация, където се съдържа посочване на конкретен модел, източник, процес, търговска марка, патент, тип, произход, стандарт или производство да се чете и разбира „или еквивалент“.
      2. При изпълнението на обществената поръчка следва да бъдат съобразявани всички относими изисквания, произтичащи от действащите нормативни актове, които поставят технически, технологични и/или други изисквания към дейностите, предмет на поръчката.
      3. Операторът следва да вземе под внимание и нормативните актове, които междувременно могат да влязат в сила и имат отношение към изпълнението на поръчката. При установяване на противоречие между настоящата спецификация и действащ нормативен акт, приоритет има съответният акт.

# **Други изисквания към офертата**

1. Участниците трябва да приложат в офертата си Общи условия за взаимоотношения между Оператора и крайните потребители на мобилни услуги. Общите условия следва да съответстват на изискванията на Техническата спецификация и документацията за обществената поръчка.

2. Участниците имат възможност да посочат и други допълнителни услуги (*които не подлежат на оценяване*);

3. Участниците могат да предложат възможност за включване и обслужване при преференциални условия на трети лица, свързани с персонала на възложителя, като сметките на такива лица се поемат от самите тях.